**ZATVOR U BJELOVARU**

Šetalište dr. Ivše Lebovića 40

43000 Bjelovar

OIB: 81776073127

RKP: 3210

**OBRAZLOŽENJE POSEBNOG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA ZA 2023. GODINU**

|  |  |  |  |  |  |
| --- | --- | --- | --- | --- | --- |
| Aktivnost | Izvršenje 2022. € | Plan 2023. | Izvršenje 2023. | Indeks izvršenje 2023./plan 2023. | Indeks izvršenje 2023./2022. |
| *A630000* | 1.574.394,23 | 2.031.848,00 | 1.915.847,32 | 94,29 | 121,69 |

U okviru ove aktivnosti sredstva su utrošena za financiranje rashoda za zaposlene i materijalnih rashoda potrebnih za redovan rad i funkcioniranje zatvorskog sustava, financijskih rashoda, rashoda za nabavu dugotrajne imovine, te dodatnih ulaganja na objektima.

Izvor 11

**31 Rashodi za zaposlene**

U 2023. godini planirana sredstva za rashode za zaposlene iznosila su 1.561.856,00 eura, dok je izvršenje za spomenuto razdoblje iznosilo 1.552.471,66 eura, te je plan izvršen u postotku od 99,40 %. Tekućim planom za 2023. godinu su bila osigurana sredstva za nova zapošljavanja ( 3 osobe uz odlazak 1 osobe u mirovinu), povećanje osnovice plaće za 7%, isplatu privremenog dodatka na plaće i dodatka za državne službenike i namještenike, obračun dodatka za minuli rad prema stjecanju povećanja postotka, povećanje rashoda s osnove postavljanja u više zvanje, ostvarene prekovremene sate, te rashode doprinosa na plaće koji se sukladno propisima obračunavaju na bruto iznos plaće.

Tako je početkom 2023. godine Zatvor u Bjelovaru imao zaposleno 54 službenika, dok je na kraju istoga obračunskog razdoblja broj zaposlenih iznosio 56 službenika.

Za rashode prekovremenoga rada u obračunskom razdoblju 2023. godine utrošeno je više sredstava za apsolutni iznos od 12.219,50 eura nego u proračunskom razdoblju 2022. godine. Navedeni utrošeni iznos odnosi se na veći broj ostvarenih prekovremenih sati rada u 2023. godini u odnosu na prethodno obračunsko razdoblje 2022. godine za ukupno 708 sati. Povećanje prekovremenoga rada uglavnom je posljedica kratkotrajnih bolovanja službenika i dugotrajnih bolovanja 3 službenika, roditeljskog dopusta, i ostalih poslovnih razloga manje važnosti.

Ostali rashodi za zaposlene izvršeni su temeljem stjecanja prava koja pripadaju službenicima osnovom odredbi koje su propisane zakonima ili važećim kolektivnim ugovorom u skladu sa planiranim. Utrošena sredstva za ove rashode odnose se na isplate: regres u iznosu od 16.500,00 eura za 55 službenika, božićnica u iznosu od 16.800,00 eura za 56 službenika, dar za djecu u iznosu od 3.300,00 eura za 33 djece, otpremnine u iznosu od 3.888,90 eura za 1 službenika, jubilarne nagrade u iznosu od 8.008,79 eura za 15 službenika, pomoći za bolovanje u iznosu od 2.457,30 za 5 službenika, pomoći za smrt u obitelji u iznosu od 1.430,82 eura za 3 službenika.

**32 Materijalni rashodi**

Izvršenje materijalnih rashoda u iznosu od 312.487,67 eura predstavlja 74,60 % planiranog iznosa predviđenoga za ovu vrstu rashoda koji iznosi 418.858,00 eura.

Glavnina utrošenih sredstava ove pozicije odnosi se na rashode za materijal i energiju koji iznose 199.320,53 eura i izvršeni su u postotku od 66,27 % u odnosu na plan za 2023. godinu. Utrošak na poziciji rashoda za materijal i energiju podrazumijeva rashode uredskoga materijala, materijala i sredstava za čišćenje i održavanje, materijala za higijenu zatvorenika i posteljno rublje, namirnica i ostalog materijala, lijekova i sanitetskog materijala, zaštitnih sredstava i sredstava za testiranje, energije, materijala za održavanje, sitnog inventara i autoguma, te zaštitne opreme i radne odjeće i obuće. Većina od spomenutih rashoda direktno je vezana za brojno stanje zatvorenika, a prosječno brojno stanje zatvorenika u 2023. godini iznosilo je 117 osoba.

Rashodi za usluge izvršeni su u iznosu od 63.621,31 euro što predstavlja 96,75 % sredstava osiguranih tekućim planom.

Najveći iznos izvršenja plana realiziran je na poziciji komunalne usluge u iznosu od 33.439,54 eura, na poziciji intelektualnih usluga u iznosu od 12.603,23 eura i na poziciji usluga tekućeg i investicijskog održavanja u iznosu od 9.017,40 eura.

Komunalne usluge koje podrazumijevaju opskrbu vodom, odvoz smeća su rashodi koji su također direktno vezani za prosječno brojno stanje zatvorenika na izdržavanju kazne zatvora. Preostali iznos u okviru komunalnih usluga se odnosi na troškove deratizacije, dezinsekcije i dezinfekcije, dimnjačarske usluge, odvoz biootpada, komunalnu i vodoprivrednu naknadu.

Sredstva koja su utrošena na poziciji intelektualnih usluga odnose se na liječenje zatvorenika

koje je realizirano osnovom dvaju ugovora o djelu i to za psihijatrijske usluge i usluge liječenja u općoj medicini.

Utrošena sredstva na poziciji usluga za tekuće i investicijsko održavanje odnosila su se na održavanje;

- građevinskih objekata što je obuhvaćalo parketarske radove, održavanja sustava ventilacije u kuhinji i limarske radove,

- opreme što je obuhvaćalo usluge redovitih i izvanrednih servisa aparata za alkotest, plinskog plamenika u kotlovnici, kopirnoga aparata, televizora, klima uređaja, rashladne komore, perilice suđa, antenskog sustava, perilice rublja, vatrogasnih aparata, printera i telekomunikacijske opreme,

- vozila.

Utrošena sredstva za zdravstvene i veterinarske usluge u iznosu od 4.781,81 euro odnose se na obvezene zdravstvene preglede zaposlenika starijih od 50 godina u iznosu od 920,00 eura, na redovite zdravstvene preglede radno angažiranih zatvorenika u kuhinji, na specijalističke preglede zatvorenika, laboratorijske usluge, zubarske usluge, veterinarske usluge, usluge redovitog zdravstvenog pregleda pripremljene hrane i uzimanje briseva, te analize vode.

Ostali nespomenuti rashodi poslovanja izvršeni su u postotku od 81,97 % od tekućeg plana 2023. godine, odnosno u iznosu od 12.728,86 eura, a većina izvršenoga iznosa predstavlja naknade za rad zatvorenika u zatvoru na radnim mjestima koja su predviđena sistematizacijom radnih mjesta zatvorenika.

Naknade troškova zaposlenima u 2023. godini planirane su u iznosu od 36.817,00 eura, a izvršene u iznosu od 36.816,97 eura i uglavnom se odnose na troškove prijevoza za na posao i s posla i na terenski rad zaposlenika.

Sredstva u iznosu od 1.991,90 eura utrošena su za isplate naknada po putnim nalozima službenika što podrazumijeva iznose za dnevnice, naknade za prijevoz na službenom putu, smještaj na službenom putu, cestarine i troškove parkiranja vozila. Spomenuta sredstva isplaćivana su u skladu sa odredbama propisa koji uređuju pravo na naknade troškova zaposlenima ovisno o poslovnom događaju koji je nastao.

Utrošena sredstva za stručno usavršavanje zaposlenika odnose se na edukaciju iz područja javne nabave i tečajeve higijenskog minimuma za službenike kuhare.

**34 Financijski rashodi …**

Ovi rashodi planirani su za pokriće naknada za platni promet i utrošeni su za tu namjenu u iznosu od 1.126,64 eura odnosno u postotku od 84,90 % tekućega plana 2023. godine.

**42 Rashodi za nabavu proizvedene dugotrajne imovine**

Utrošena sredstva za nabavu postrojenja i opreme u iznosu od 39.899,55 eura odnose se na nabavu uredskog namještaja ( stol, ormar, komode, regali za opremanje ureda) u iznosu od 1.381,52 eura, ostale uredske opreme ( uslužna kolica za posluživanje hrane zatvorenicima, printer) u iznosu od 1.131,28 eura, televizora za zatvorenike u iznosu od 217,97 eura, opreme za održavanje i zaštitu ( video nadzor) u iznosu od 24.952,39 eura, mjernih i kontrolnih uređaja ( termostat) u iznosu od 204,74 eura i ostalih instrumenata, strojeva i uređaja ( kuhinjski uređaj - salamoreznica, detektor novčanica, kuhinjski uređaj – blender, konvekcijska pećnica) u iznosu od 12.011,65 eura.

**45 Rashodi za dodatna ulaganja na nefinancijskoj imovini**

Utrošena sredstva za dodatna ulaganja na nefinancijskoj imovini – građevinskim objektima u iznosu od 9.861,80 eura odnose se na investicije u tijeku koje su započete u tekućoj proračunskoj 2023. godini u svrhu sanacije i preuređenja šetališta za zatvorenike.

IZVOR 41

Utrošenaa sredstva evidentirana kao tekuće donacije u novcu u iznosu od 44.294,39 eura odnose se na sredstva u iznosu od 11.151,81 eura za II fazu provođenja programa udruge IGRA za pružanje rehabilitacijsko-edukacijske i psiho-socijalno-pedagoške pomoći s nazivom projekta „ Nije IGRA raditi u zatvorskom sustavu i probaciji – edukacija za službenike iz Realitetne terapije i Teorije izbora, sredstva u iznosu od 8.057,97 eura za II fazu provođenje programa udruge „Hrvatsko udruženje za bihevioralno-kognitivne terapije“ s nazivom projekta „Edukacija službenika zatvorskog i probacijskog sustava kognitivno-bihevioralne strategije za samoregulaciju emocija„ i sredstva u iznosu od 25.084,61 euro za provođenje programa pod nazivom „Jačanje stručnih kompetencija službenika zatvorskog sustava i probacije“ koji provodi Centar za mentalno zdravlje u I fazi.

**A630113 IZVRŠAVANJE KAZNE ZATVORA, MJERE PRITVORA I ODGOJNE MJERE (IZ EVIDENCIJSKIH PRIHODA)**

|  |  |  |  |  |  |
| --- | --- | --- | --- | --- | --- |
| Aktivnost | Izvršenje 2022. | Plan 2023. | Izvršenje 2023. | Indeks izvršenje 2023./plan 2023. | Indeks izvršenje 2023./2022. |
| *A630113* | 17.329,98 | 16.927,00 | 13.462,89 | 79,54 | 77,69 |

Evidencijski prihodi koristili su se za podmirivanje materijalnih rashoda poslovanja i poboljšanje uvjeta života u Zatvorima i kaznionicama.

Utrošak vlastitih sredstava – izvor 31 u iznosu od 13.462,89 eura predstavlja 79,54 % planiranog iznosa od 16.927,00 eura.

Tako je iz izvora 31 – Vlastita sredstva za materijalne rashode utrošeno 12.507,50 eura, dok je za rashode za nabavu nefinancijske imovine utrošeno 955,39 eura.

U okriru materijalnih rashoda vlastita sredstva su utrošena za podmirivanje nastalih obveza za službena putovanja u iznosu od 30,83 eura, uredski i ostali materijal u iznosu od 26,19 eura, namirnice za prehranu zaposlenika u iznosu od 5.670,83 eura i naknade za rad zatvorenika izvan kaznenog tijela osnovom sklopljenoga ugovora sa pravnim osobama vanjskim poslodavcima u iznosu od 6.779,65 eura.

Utrošeni iznos za nabavu nefinancijske imovine od 955,39 eura odnosi se na nabavu sportske opreme i to klupe za vježbanje i stolnoga nogometa radi poboljšanje uvjeta boravka zatvorenika u zatvoru i korištenja slobodnoga vremena.

 Upravitelj

 Upraviteljica

 Anita Gregl

 Izvještaj sastavila

 Senija Šimunović

Voditelj pododsjeka financijsko-knjigovodstvenih poslova